GCAP ร่วมออกบูธงาน “SIMA ASEAN Thailand 2018”
GCAP ร่วมออกบูธงาน “SIMA ASEAN Thailand 2018” ณ อาคาร 3-4 ศูนย์แสดงสินค้าและการประชุม อิมแพ็ค เมืองทองธานี
13 มิ.ย. 2561

 บริษัท จี แคปปิตอล จำกัด (มหาชน) หรือ GCAP นำทีมโดยผู้บริหารและทีมงาน เข้าร่วมให้ข้อมูลผลิตภัณฑ์สินเชื่อเช่าซื้อ สบายใจเกษตรกร สำหรับรถเกี่ยวนวดข้าว และเครื่องจักรกลการเกษตร รวมถึงสินเชื่อเช่าซื้อสำหรับรถแทรกเตอร์ และเครื่องจักรกลการเกษตร ในงาน SIMA ASEAN Thailand 2018 งานแสดงสินค้าเพื่ออุตสาหกรรมการเกษตรระดับภูมิภาคเอเชียตะวันออกเฉียงใต้ ต่อเนื่องเป็นครั้งที่ 4 ภายใต้แนวคิด “ศาสตร์พระราชาและนวัตกรรมการเกษตร”
โดยมีหน่วยงานในสังกัดของกระทรวงและสหกรณ์ รวมถึงบริษัทเอกชนชั้นนำ ร่วมจัดนิทรรศการ เพื่อน้อมรำลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช โดยงานดังกล่าวจัดขึ้นในวันที่ 6-8 มิถุนายน 2561 ณ อาคาร 3-4 ศูนย์แสดงสินค้าและการประชุม อิมแพ็ค เมืองทองธานี